Фурцева Екатерина Алексеевна 1910 йылдың 24 ноябрендә (7 декабрь) Тверь губернаһының Үрге Волочек ҡалаһында эшсе ғаиләһендә тыуа. Атаһы, Алексей Гаврилович Фурцев, Беренсе донъя һуғышында Петроград фронтында һәләк була. Әсәһе, Матрена Николаевна, ҡыҙын яңғыҙы тәрбиәләй, ул туҡыу фабрикаһында эшләй һәм, наҙан булыуына ҡарамаҫтан, ҡала советы депутаты була. 1924 йылда Катя ВЛКСМ сафына инә. 1928 йылда ете йыллыҡ мәктәпте тамамлай, 1928—1930 йылдарҙа әсәһе һымаҡ, Үрге Волочок иләү-туҡыу фабрикаһында эшләй.